

REPUBLIKA HRVATSKA

VARAŽDINSKA ŽUPANIJA

OPĆINA VINICA

Općinsko vijeće

KLASA: 024-04/24-01/21

URBROJ: 2186-11-24-1

Vinica, 12. lipnja 2024.

Na temelju članka 48. stavak 4. Zakona o predškolskom odgoju i obrazovanju („Narodne novine“ 10/97, 107/07, 94/13, 98/19, 57/22, 101/23), članka 41.i 42. Državnog pedagoškog standarda predškolskog odgoja i naobrazbe („Narodne novine“ 63/08, 90/10) i članka 30. Statuta Općine Vinica („Službeni vjesnik Varaždinske županije“ 30/20, 9/21), Općinsko vijeće Općine Vinica donijelo je

**ODLUKU**

**o povećanju ekonomske cijene redovitog cjelodnevnog desetosatnog programa Dječjeg vrtića Vinica**

**Članak 1.**

Dječjem vrtiću Vinica poveća se ekonomska cijena redovitog cjelodnevnog desetosatnog programa, a koju je predložilo Upravno vijeće Dječjeg vrtića Vinica na 27. sjednici Upravnog vijeća održanoj 28. svibnja 2024. godine.

**Članak 2.**

Nova ekonomska cijena za program iz prethodnog stavka iznosi 400,00 €.

**Članak 3.**

Ekonomska cijena iz članka 2. ove Odluke primjenjivat će se od 1. srpnja 2024. godine.

**Članak 4.**

Ova Odluka stupa na snagu 8 dana od objave u „Službenom vjesniku Varaždinske županije“.

**PREDSJEDNIK**

**Općinskog vijeća Općine Vinica**

**Predrag Štromar**